જોગીના વફાદાર ફિરોઝ સિદ્દિકીએ એવો ચોંકાવનારો પર્દાફાશ કર્યો છે કે કોંગ્રેસના ઉમેદવાર મંતુરામ પવારને ઉમેદવારી પાછી ખેંચાવાના બદલામાં એક ડીલ થઈ હતી. અમિત જોગીએ અનેક વાયદા કર્યા હતા. પવારે ઉમેદવારી પાછી ખેંચ્યા બાદ જોગીના પરિવારે મને રૂ. ૩.૫ કરોડ આપ્યા હતા અને આ રકમ અમીન મેનને આપી હતી. મંતુરામે ઉમેદવારી પાછી ખેંચી લીધા બાદ તરત કોંગ્રેસે એવો આક્ષેપ કર્યો હતો કે ભાજપે તેમના ઉમેદવારને ખરીદી લીધા છે. આ ઉપરાંત કોંગ્રેસે આ ચૂંટણી રદ કરવા ચૂંટણીપંચને અનુરોધ કર્યો હતો. આ મામલાનો પર્દાફાશ થયા બાદ બંને લોકોએ એવી કબૂલાત કરી છે કે ટેપમાં તેમનો જ અવાજ છે. જોગીના જૂના વફાદાર ફિરોઝ સિદ્દિકીએ પણ સ્વીકાર્યું છે કે રેકોર્ડિંગમાં તેનો જ અવાજ છે.